NSB type 12

NSB type 12 var en damplokomotivtype hos Norges Statsbaner som ble anskaffet primært for lokaltogstrafikk. Den første, 12a nr. 67, ble anskaffet for lokaltogene mellom Kristiania og Ljan på Smaalensbanen. Dette var tanklokomotiver bygget for å kunne gå begge veier uten å måtte snu de ved endestasjonen. De var derfor utstyrt med styrende boggi i begge ender; en såkalt Bissel-aksel foran, og en Adams løpeaksel bak. Loktypen var en tankutgave av type 11, som ble konstruert samtidig og også levert av Dübs and Company i Glasgow. 

De to siste lokene (12c 100 og 12b 101) ble levert til Gjøvikbanen, særlig med tanke på lokaltogene mellom Jaren og Røykenvik. Nr. 100 gikk der til 1931 under tilnavnet «Kaffebrennern'n». Disse to siste lokene var compound-lokomotiver, i motsetning til 12a som var såkalt våtdamp høyttrykk-lok. Loktypen ble videreutviklet som type 20, levert til Vossebanen i 1904. 

 Litteratur 


 Eksterne lenker 
 Type 12  – NJK Materielldatabasen
 Bilde på digitaltmuseum.no

12
12